《浪淘沙 题黄杏帘广文《漓江归棹图》，即送还里》
清代·周之琦

一棹许湾春。旧里情亲。金萱花下彩衣新。空阻陡门三十六，无计留宾。

蕙帐隔吟身。鹤怨频闻。北山原有去来云。明日片帆江汉上，我亦归人。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。